كام السكران ينصح ابنه:
گللّه : يا إبني امتحاناتك قرّبت وگدامك طريقين :
لو تنجح لو ترسب
اذا نجحت خير وبركة
اما اذا رسبت فگدامك طريقين :
لو تديح بالشوارع لو تلبس بالعسكرية
اذا دحت مو مشكلة
اما اذا لبست عسكريه فعندك خيارين :
لو تروح عالدفاع المدني لو عالمغاوير
اذا خلّوك بالدفاع المدني يكون الله يسّرلك
اما اذا خلّوك بالمغاوير فگدامك خيارين :
لو يحطوك بقوات الاحتياط لو يودوك للجبهة
اذا حطوك بقوات الاحتياط ممتاز هواي..بس
اذا ودّوك للجبهة فعندك احتمالين :
لو ترجع بالسلامة لو تجيك رصاصة لو قذيفة
اذا رجعت بالسلامة أحمد ربك هواي هواي
اما اذا ضربتك قذيفة... فبهاي الحالة عندك احتمالين :
لو تطيب وتشفى لو تموت
اذا طبت أحمد الله واشكره اللي كتبلك عمر جديد
اما اذا متت فگدامك طريقين :
لو تاكلك الچلاب لو تتعفن
اذا اكلتك الچلاب مو مشكلة
بس اذا تعفنت فگدامك طريقين :
لو ياكلك الدود لو تتحول لنفط
اذا أكلك الدود كلش زين
أما إذا تحولت لنفط فگدامك طريقين :
لو يصدّروك نفط خام لو راح يكرروك في مصفاة للنفط
اذا صدّروك خير وبركة
اما اذا كرروك فگدامك طريقين :
لو يحولوك لزيوت ثانوية لو لمواد تنظيف
اذا صرت زيت كلش زين
اما اذا حوّلوك لمواد تنظيف فگدامك طريقين :
لو تصير صابون لو تصير ورق تواليت
اذا صرت صابون خير وبركة
اما اذا صرت ورق تواليت
والله يا إبني راح تاكل طوووووط..
وانت بعد بكيفك !